கேள்வி: சோக்கிதானி பற்றி விளக்கவும்.
பதில்: சோக்கிதானி (''CHOKHI DHANI'') என்பது தமிழ்நாடு காஞ்சிபுரம் மாவட்டம், திருப்பெரும்புதூர் அருகே உள்ள குயின்சுலாந்து, சென்னை அமைந்துள்ள ஒரு கேளிக்கைப் பூங்கா ஆகும். இராசத்தான் பண்பாட்டு அடையாளங்களுடன் உருவாக்கப்பட்டுள்ள இது 15 ஏக்கர் பரப்பளவில் உருவாக்கபட்டுள்ளது.[https://lbb.in/chennai/chokhi-dhani-rajasthani-village-fair-sriperumbudur-chennai/ From Ambience To Food: Get A Taste Of Rajasthan In Chennai At This Experience Center] சோக்கிதானியின் மதில் சுவரானது இராசத்தானில் உள்ள கோட்டையின் அமைப்பை ஒத்ததாக உயரமாக அமைக்கப்பட்டுள்ளது. சுவரானது இளஞ்சிவப்பு வண்ணம் தீட்டப்பட்டு அதில் வெண் கோலங்களும் இடப்பட்டுள்ளன. அதன் நுழைவாயில் வளைவுகளுடன் கோட்டைக் கதவு போலவே அமைக்கபட்டுள்ளது. உள்ளே இராசத்தானின் பாரம்பரிய ஆடைகளை அணிந்தும், பகுடி என்னும் பாரம்பரிய தலைப்பாகை அணிந்தபடி தங்களின் இசைக்கருவிகளை இசைத்தும், ஆடியப்பாடியபடியும் கலைஞர்கள் உள்ளனர்.[https://travel.bhushavali.com/2014/11/chokhi-dhani-kanchipuram-tamil-nadu.html CHOKHI DHANI (KANCHIPURAM - TAMIL NADU)] உள்ளே பழங்கால பாணியிலான அழகிய குளம் அமைக்கபட்டுள்ளது. அதில் படகில் செல்லவிரும்புபவர்கள் செல்லலாம். குளத்தைத் தாண்டினால் ஆங்காங்கே கிராமியச்சூழலில் குடிசைகள் உருவாக்கபட்டுள்ளன. செயற்கை வனம் உருவாக்கபட்டுள்ளது. அதன் நடுவே சிறு குன்றும் அமைந்துள்ளது. செயற்கை குன்றின் பின்னே ஒரு குகையும் உள்ளது. அருகே உயரமான பரண் அமைக்கபட்டுள்ளது. அங்கு ஏறி அந்தக் கிராமியச்சூழலைப் பாக்கலாம். சிறுவர்கள் விளையாட ஏற்ற சூழல் அமைக்கபட்டுள்ளது. ஆங்காங்கே இராசத்தானின் நாட்டுப்புற நடனங்களும், இசையும் நிகழ்த்தபடுகின்றன. பொம்மலாட்டம் போன்றவையும் நடத்தப்படுகின்றன. இவை மாலை 4 மணிக்குத் தொடங்கி இரவு 10 மணிவரை நிகழ்த்தபடுகின்றன.